

**JAVNI POZIV ZA ODABIR POTENCIJALNIH KANDIDATA (MAŠINSKIH INŽENJERA I/ILI APSOLVENATA MAŠINSKOG SMJERA – TRAINING OF MECHANICAL ENGINEERS AND GRADUATE STUDENTS) ZA POHAĐANJE TRENINGA/OBUKE O SOLIDWORKS CAD/CAM KOJU ORGANIZUJE TRENING CENTAR GRADAČAC**

**I. Opšte informacije i važnost obuke**

Trening centar u Gradačcu (Centar za podršku edukaciji i stručnom osposobljavanju) organizuje trening/obuku za mašinske inženjere i apsolvente mašinskog fakulteta u oblasti SolidWorks CAD/CAM softvera. Program obuke će voditi osposobljeni i iskusni treneri i predavači koji su dodatno obučeni od strane dobavljača SolidWorks i SolidCAM – firme Strojotehnika iz Zagreba.

Obuka će se održati u prostorijama Trening centra Gradačac i obuhvataće 10 inženjera i/ili apsolvenata mašinstva. Trening će ukupno trajati 100 školskih sati, svakim radnim danom, a po potrebi i subotom, u terminima od 16:00 do 20:00 sati, odnosno 4 školska časa dnevno.

Obuka će se izvoditi u skladu sa međunarodnim standardima obrazovanja odraslih, sa fokusom na praktičnu primjenu i minimalnim teorijskim sadržajem.

Obuku i licencu finansira TIKA (Agencija za saradnju i koordinaciju Republike Turske), koja od 2017. godine podržava rad ovog centra. Sponzori i finansijeri Trening centra uključuju TIKA (Turska), UNDP, Grad Gradačac i privatni sektor iz oblasti metalske i automobilske industrije.

**Ciljevi obuke**

**Glavni ciljevi:**

a) Osposobiti učesnike treninga za rad sa sofisticiranim digitalnim i složenim programima koji su neophodni za rad u metalskoj, automobilskoj i drvnoj industriji, u skladu sa zahtjevima tržišta EU i svijeta.
b) Povećati zapošljivost nezaposlenih inženjera i apsolvenata na tržištu rada u Gradačcu i široj regiji.

**Specifični ciljevi:**

i) Prenijeti znanje o SolidWorks CAD/CAM softveru na najmanje 10 učesnika – mašinskih inženjera i/ili apsolvenata – kako bi unaprijedili svoje vještine i radne pozicije u postojećim ili budućim radnim sredinama.

ii) Povećati mogućnosti zapošljavanja i/ili napredovanja u preduzećima koja primjenjuju ili planiraju primijeniti SolidWorks CAD/CAM.

**Tematske cjeline obuke:**

* Upravljanje CNC mašinama putem SolidWorks CAD/CAM softvera. Detaljan program obuke dostupan je u Prilogu 2 ovog javnog poziva.

**II. Trajanje i mjesto održavanja obuke**

* **Planirani početak:** Datum će biti naknadno definisan.
* **Trajanje:** 100 školskih sati (približno 5 sedmica), svakim radnim danom po 4 školska časa, od 16:00 do 20:00 sati, a po potrebi i subotom.
* **Lokacija:** Trening centar Gradačac (bivši Srednjoškolski centar), ulica VI bataljona b.b.
* **Oprema:** Svaki učesnik će imati pristup računaru sa potrebnim softverom i opremom.
* **Broj raspoloživih mjesta:** Maksimalno 10 polaznika.

**III. Profil traženih kandidata za obuku**

**Kriteriji za prijavu:**

1. **Stručna sprema i obrazovanje:**
	* Kandidati moraju imati diplomu inženjera tehničke struke ili potvrdu o statusu apsolventa mašinskog inženjeringa.
	* Prednost imaju kandidati sa visokom stručnom spremom mašinskog smjera.
	* Prednost se daje i onima koji već posjeduju osnovno znanje iz rada sa CNC mašinama.
	* Prednost imaju ženski kandidati.
2. **Motivacija i spremnost za učenje:**
	* Spremnost da po završetku obuke preuzmu obavezu prenošenja znanja na druge inženjere.
	* Visok nivo motivacije za stručno usavršavanje u CAM programiranju i proizvodnim tehnologijama.
3. **Poznavanje jezika:**
	* Osnovno poznavanje engleskog jezika na tehničkom nivou (radi rada sa softverom i dokumentacijom).
4. **Dodatni kriteriji i prednosti (za inženjere):**

**4.1. Tehnička stručnost:**

* + Poznavanje osnova CNC programiranja i tehničkog crtanja.
	+ Spremnost za brzo usvajanje novih tehničkih znanja.

**4.2. Radno iskustvo:**

* + Prednost imaju kandidati sa najmanje 1 godinom iskustva u radu sa CNC mašinama, ili 2 godine rada u proizvodnim tehnologijama.

**V. Proces i način selekcije kandidata**

**a) Administrativna usklađenost:**

* Provjera kompletiranosti prijava.
* Nepotpune prijave se vraćaju na dopunu u roku od 5 dana. Ako dokumentacija ne bude dostavljena, prijava se odbacuje.

**b) Test znanja:**

* Kandidati sa potpunom dokumentacijom polažu pismeni test.
* Prvih 10 kandidata sa najvećim brojem bodova ide u dalji proces.
* Ostali kandidati se stavljaju na rezervnu listu.

**Napomena:** Prijave sa netačnim podacima ili lažnom dokumentacijom se automatski diskvalifikuju.

**VI. Dodatno bodovanje kandidata- u skladu sa prednostima koji su date kandidatima priliko selekcije**

Kandidati koji polože pismeni test i intervju se dodatno boduju prema sljedećoj skali:

| **Stavka** | **Bodovi** |
| --- | --- |
| Ženski kandidati | 10 |
| Kandidati mlađi od 35 godina | 10 |
| Inženjer mašinstva sa iskustvom rada na CNC mašinama ≥1 god. | 20 |
| Inženjer mašinstva bez iskustva sa CNC mašinama | 10 |
| Apsolvent mašinstva | 5 |
| Kandidati sa invaliditetom | 10 |
| **Ukupno maksimalno bodova** | **65** |

U slučaju istog broja bodova, prednost imaju ženski kandidati i/ili inženjeri sa iskustvom.

**Konačan izbor:** 10 kandidata sa najvećim brojem bodova biće odabrano za obuku.

**c) Intervju:**

Na intervju će biti pozvano prvih 10 najbolje rangiranih kandidata, koristeći bodovnu skalu kojom se utvrđuje koji kandidati imaju prednost nakon uspješno položenog pismenog testa i obavljenog intervjua. Intervju se provodi s ciljem upoznavanja karaktera kandidata, njegovih motiva za prijavu na trening, ozbiljnosti i volje za učenjem, kao i ličnih osobina kandidata kao što su timski rad i spremnost na profesionalno usavršavanje.

* Samo kandidati koji uspješno polože pismeni test i budu rangirani na osnovu dodatnog bodovanja biće pozvani na intervju.
* Intervju se sastoji od tri pitanja, koji članovi komisije boduju ocjenama od 1 do 5. Kandidati koji ne ostvare prosječni rezultat od minimalno 50 bodova (zbirno od svih članova komisije) neće moći proći u naredni krug.

**VII. Komisija za selekciju**

Komisiju čine članovi Upravnog odbora i tehničkog tima Trening centra, uz nadzor predsjednika Trening centra. Svaku fazu nadgleda najmanje 3 člana komisije.

**VIII. Rok za prijavu**

Kandidati trebaju dostaviti prijavu do: **11.07.2025.god.**

**IX. Način podnošenja prijava**

**a) Elektronski:**
Prijave se šalju na e-mail adresu: **gradacactrainingcenter@gmail.com**

**b) Dokumentacija:**

* Popunjen prijavni obrazac ([www.gradacac.ba](http://www.gradacac.ba))
* Kopija lične karte
* Kopija diplome o završenoj visokoj stručnoj spremi iz oblasti mašinstva
* Potvrda o iskustvu u radu sa CNC mašinama (nije obavezno)
* Potvrda o statusu apsolventa mašinskog fakulteta
* Potvrda o znanju engleskog jezika (nije obavezno)

**X. Ocjena polaznika na kraju treninga**

* Pismeni test korišten za selekciju koristiće se i za mjerenje napretka na kraju obuke.
* Svaki trener će podijeliti učesnicima obrazac za evaluaciju treninga.

**XI. Dodatne informacije**

* Kandidati koji neopravdano izostanu sa obuke biće isključeni.
* Uspješni kandidati dobijaju certifikat o završenoj obuci, a oni koji nisu uspješno završili – certifikat o pohađanju.

**XII. Kontakt:**

* Telefon: **061 855 969** (Ernes Muftić)
* E-mail: **gradacactrainingcenter@gmail.com**

**Prilog 1:** Prijavni obrazac
**Prilog 2:** Program obuke